Public procurement notice: Modification Of A Contract/Concession During Its Term
Published: 2020-03-30
Buyer: Debrecen Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 09332000: Solar installation | 45210000: Building construction work | 45321000 | 45331100 | 45421100

Technical requirements: Ajánlatkérő felhívja az ajánlattevők figyelmét arra, hogy a kivitelezési munkálatok élő üzem mellett valósulnak meg, figyelemmel arra, hogy a bölcsődei intézményhez kapcsolódó üzemelő óvoda épületét is érintik a felújítási munkák.
Ajánlatkérő felhívja a T. Ajánlattevők figyelmét, hogy ha a felhívás, vagy a rendelkezésre bocsátott dokumentáció meghatározott gyártmányú, eredetű, típusú dologra, eljárásra, tevékenységre, szabadalomra vagy védjegyre való hivatkozást tartalmaznak, a megnevezés csak a tárgy jellegének egyértelmű meghatározása érdekében történt, és akár szerepel a megnevezés mellett, akár nem, azokkal Ajánlatkérő – a Kbt. 58. § (4) bekezdésében hivatkozott 321/2015. (X.30.) Kormányrendelet 46. § (3) bekezdése alapján – egyenértékű megajánlásokat elfogad. Az eredményhirdetés után az egyenértékűség igazolása tekintetében a 321/2015. (X.30.) Kormányrendelet 46. § (4)-(6) bekezdései az irányadóak.
A további információkat, a részletes és teljes műszaki tartalmat a további közbeszerzési dokumentumok tartalmazzák.
TOP-6.5.1-16-DE1-2017-00006; „A Debrecen, Jerikó u. 17. szám alatti intézmények épületegyüttesének energetikai korszerűsítése”
A szerződésmódosítás II-V. pontjai (pótmegrendelések, egyenértékű termékkiváltások, pótmunkák elmaradó munkák, teljesítési határidő) nem ütköznek a Kbt. 141. § (2) bekezdésének a)-b) pontja szerinti tilalmi körbe.
Jelen szerződésmódosítás a szerződés értékének változásával jár, valamint ahhoz kapcsolódóan a teljesítési határidő meghosszabbodik.
A szerződés szerinti eredeti ellenszolgáltatás nettó összege 1 199 989 688 Ft, amelynek a 15 %-a 179 998 453 Ft, míg a jelen módosítás eredményeképpen nettó 97 486 446-Ft-tal emelkedik az ellenszolgáltatás nettó összege. Az ellenérték növekedése tehát nem éri el sem az építési beruházásoknál irányadó uniós értékhatárt, sem az eredeti szerződés értékének 15 %-át.
A szerződés általános jellegét jelen módosítás nem változtatja meg, ahhoz illeszkedik, a vállalkozó feladata ugyanúgy az épület felújítása, mely az eredeti szerződés tárgya is volt, kizárólag további, műszaki szükségességből felmerülő munkák elvégzése vált indokolttá az épület rendeltetésszerű és biztonságos működése érdekében, valamint pótmegrendelések, amelyek a létesítmény használhatóságát, műszaki színvonalát és esztétikai megjelenését szolgálják, és elmaradó tételek aminek szükségessége indokolatlanná vált.
A teljesítési határidő kizárólag a pótmunkák elvégzésének időigényével kerül meghosszabbításra, azaz Vállalkozó számára ugyanazon időtartam áll rendelkezésre, mint amennyi akkor állt volna rendelkezésére, ha a pótmunkák nem merülnek fel.
A szerződésmódosítás III-V. pontjában (pótmunkák, elmaradó munkák, teljesítési határidő) leírtak megfelelnek a Kbt. 141. § (4) bekezdésének c) pontjában előírtaknak is, figyelemmel arra, hogy a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre. A pótmunkák a tervezési szakaszban nem voltak előre feltérképezhetők, azok csak a bontási munkák megkezdését követően illetve a kivitelezés előre-haladásával váltak ismertté, így nyilvánvalóan az ezekhez kapcsolódó teljesítési határidő módosítás esetében is fennállnak az előre nem láthatósági körülmények. A módosítás nem változtatja meg a szerződés általános jellegét, továbbá az ellenérték növekedése nem haladja meg az eredeti szerződés értékének 50 %-át.
1. A szerződés mellékletét képező műszaki tartalom a szerződésmódosítás és annak melléklete szerinti műszaki tartalommal és költségkimutatások tartalmával módosul.
A pótmunkák és pótmegrendelések ellenértékét Vállalkozó külön köteles számlába állítani a továbbiak figyelembe vételével. A teljesítésről 3 számlát köteles a vállalkozó kiállítani akként, hogy a Tornaterem és uszoda energetikai fejlesztésére vonatkozó ellenértéket tartalmazó számlát a Debreceni Szakképzési Centrum nevére szükséges kiállítani, a Konyha felújítására vonatkozó ellenértéket tartalmazó számlát a Debrecen Megyei Jogú Város Önkormányzata nevére szükséges kiállítani, továbbá a Tornaterem és uszoda, valamint a Konyha felújításán kívüli munkák ellenérték szintén Debrecen Megyei Jogú Város Önkormányzata nevére szólóan szükséges kiállítani.
A munkaterület szerződés szerinti átadása esetén a szerződés tárgyát képező munka átadási határideje: 2019.12.2. Megrendelő előteljesítést elfogad.
A megvalósítandó beruházás komplex egész, egy épületegyüttes felújítására irányul. Az alapberuházás szerinti feladatok és a pótmunkák, pótmegrendelések műszakilag egymásra épülnek, így a megvalósíthatóságot lehetetlenítené el más gazdasági szereplő jelenléte a kivitelezés során. A munkák egy munkaterületen belül több gazdasági szereplővel nem hangolhatók össze, a kivitelezés során a közös munkaterület mindenképpen fennakadásokat, nem várt akadályközléseket és a teljesítés elhúzódását eredményezné. Egy munkaterületen történő munkavégzés esetén a párhuzamosságok a költségek emelkedését, adott esetben megsokszorozódását eredményezné, mely a gazdasági ésszerűséggel összeegyeztethetetlen. Az egyértelmű felelősségvállalást, garanciát csak egészben történő kivitelezéssel lehet biztosítani.


Winner: Hajdu-Alu Építőipari és Fémszerkezetgyártó Zártkörűen Működő Részvénytársaság